projecte-aina/catalan_government_crawling huggingface dataset:
L'1 de setembre de 2020 entrarà en vigor un nou tràmit electrònic que permetrà tramitar les sol·licituds de pagament de peritatges judicials de forma telemàtica.
Les principals novetats que incorporarà el tràmit són les següents:
La sol·licitud de pagament del peritatge s'iniciarà emplenant el formulari que hi haurà integrat al tràmit.
El mateix tràmit servirà, d'una banda, per sol·licitar el pagament dels peritatges realitzats i, d'altra banda, per presentar previsions de cost de peritatges que s'hauran d'autoritzar prèviament.
El nou certificat de prestació de serveis incorporarà la signatura electrònica del lletrat de l'Administració de justícia.
El nou formulari de previsió de cost se simplifica i el tràmit electrònic n'agilitarà la tramitació, prèvia a la realització del peritatge.
Per saber-ne més detalls, podeu consultar la guia sobre el tràmit a l'apartat de peritatges judicials.
La Direcció General dels Registres i del Notariat (DGRN) ha dictat la Instrucció de 23 d'octubre de 2018, que estableix les directrius per orientar les actuacions dels encarregats o encarregades del Registre Civil, davant les sol·licituds de canvi de nom d'adults i menors transsexuals, per inscriure un nom corresponent al sexe diferent al que resulta en la inscripció de naixement.
Aquesta mesura s'adopta de manera transitòria ja que, actualment, es tramita una proposició de llei que previsiblement modificarà la Llei 3/2007, de 15 de març, reguladora de la rectificació registral de la menció relativa al sexe de les persones.
D'aquesta manera, la nova llei permetrà el canvi de la constància registral del gènere sentit mitjançant la simple expressió de la voluntat de formalitzar aquest canvi per l'interessat, fins i tot sent el mateix menor d'edat.
Actualment, per canviar de sexe i, fins ara, per canviar de nom, només es permetia a les persones majors d'edat i s'exigia l'aportació d'un informe metge o psicològic relatiu a l'existència de dissonància entre el sexe morfològic o gènere fisiològic inicialment inscrit i la identitat de gènere sentida pel sol·licitant.
També ha de constar l'absència de trastorns de personalitat i, a més a més, altre informe mèdic on consti que ha estat tractada medicament durant dos anys per acomodar les seves característiques físiques a les corresponents al sexe reclamat.
Tot això, perquè el canvi de nom propi de la persona interessada no resulti discordant amb el seu sexe registral, d'acord amb la llei vigent del registre civil de 1957.
L'esmentada instrucció estableix que els majors d'edat, un menor emancipat o un menor d'edat poden sol·licitar el canvi de nom davant l'encarregat del Registre Civil, o bé en document públic, i declarar que es senten del sexe corresponent al nom sol·licitat.
D'una banda, en el cas dels majors d'edat o un menor emancipat han de manifestar que no li és possible obtenir el canvi de la inscripció del seu sexe en el Registre Civil, per no complir els requisits de la Llei 3/2007.
De l'altra, en el supòsit dels menors d'edat, els pares o els que exerceixin la tutela han de sol·licitar-ho conjuntament.
Així mateix, la sol·licitud serà també signada pel menor, si tingués més de dotze anys.
Si el menor tingués una edat inferior, haurà de ser escoltat per l'encarregat del Registre Civil, mitjançant una comunicació comprensible pel menor i adaptada a la seva edat i grau de maduresa.
Aquestes mesures tindran un gran impacte a les oficines del registre civil, en tant que és una novetat important, i els afectats satisfaran les seves necessitats emocionals i afectives.
Actualment, amb motiu de l'estat d'alarma per la COVID-19, els serveis de cita prèvia estan molt restringits i pràcticament anul·lats en la majoria dels registres civils de Catalunya.
Amb motiu del serveis essencials decretats en relació amb l'estat d'alarma regulat pel RD 463/2020, de 15 de març, en matèria de registre civil, únicament s'han de practicar les actuacions següents:
Davant el volum d'actuacions pendents que han derivat de la pandèmia que estem vivim, alguns registres tenen sota mínims l'ús de la cita prèvia, únicament la inscripció de naixements, però tot i així no són tots els que la mantenen, ja que han decidit gestionar-ho de diferents maneres.
Totes les cites estan anul·lades i pendents de realitzar una reassignació de les cites que no han estat ateses durant el període d'alarma.
El Registre Civil de Tarragona, no obstant això, ha valorat que pot ajudar a la ciutadania iniciar el contacte amb aquesta nova aplicació exclusivament per a dos tràmits:
La ciutadania podrà, a través de la Seu judicial, conèixer els requisits necessaris per a aquests dos tràmits, la documentació necessària que cal aportar, etc.
Aquest Registre Civil no obre per les tardes: el seu horari és de 9 a 14 h.
Està prevista l'ampliació del tràmits que es podran realitzar amb cita prèvia a partir de la reobertura al ciutadà dels registres civils i la recuperació de la normalitat en la tramitació.
Al nou apartat pàgina també es mostra la possibilitat, tan important en aquests moments, de demanar els certificats de naixement, matrimoni i defunció de manera telemàtica mitjançant els enllaços a les pàgines del Ministeri de Justícia i d'aquesta manera evitar qualsevol desplaçament innecessari al Registre Civil.
La Comissió Permanent del Consell General del Poder Judicial ha acordat que la inscripció d'adopcions s'inclou en els serveis essencials que han de prestar els registres civils durant el període de vigència de l'estat d'alarma.
Aquesta inscripció s'afegeix, doncs, a la relació de serveis essencials que es tramiten presencialment als registres civils:
Dades de contacte dels òrgans judicials durant l'estat d'alarma per la COVID-19
Avui l'oficina del Registre Civil de Tortosa es trasllada a la plaça de Gerard Vergés, núm. 1, de Tortosa.
Els nous números de telèfon i fax són 977 49 54 00 i 977 43 62 89, respectivament.
Aquesta nova ubicació del Registre Civil respon bàsicament a la millora de l'equipament actual per incrementar la qualitat del servei públic que es presta als ciutadans.
A la nova oficina ja no hi ha escales ni barreres arquitectòniques que dificulten l'accés a persones amb mobilitat reduïda, i la sala d'espera és adequada.
Per això, durant el mes de gener es duran a terme tot un seguit d'activitats de promoció i divulgació de la mediació a Catalunya, amb la participació de diverses entitats, col·legis professionals, ajuntaments, diputacions, universitats... i també de la Cambra de Comerç de Barcelona i el Grup Europeu de Magistrats per la Mediació, per tal de promoure la mediació entre els ciutadans i donar-ne a conèixer les característiques i els avantatges.
La mediació és un mètode pacífic de resoldre els conflictes en què un tercer, la persona mediadora, ajuda les parts a cercar la millor solució per a tots.
Preguntes més freqüents, professionals, serveis d'informació, eines d'informació
A partir d'avui, la Seu disposa de la carpeta del ciutadà.
S'hi pot accedir des del botó vermell de la part superior dreta de la pàgina.
De moment incorpora el tràmit d'al·legacions per a les persones seleccionades per fer de jurat popular (i només elles veuran disponible el tràmit pertinent.)
Properament s'hi incorporaran altres tràmits com la consulta de l'expedient o la presentació d'escrits.
L'any 2016, el Departament de Justícia va iniciar el desplegament del servei de cita prèvia al Registre Civil de Lleida.
El passat mes de novembre es va posar en funcionament aquest servei al Registre Civil de l'Hospitalet de Llobregat.
Ara, des del passat divendres 1 de febrer, aquest servei també està disponible al Registre Civil de Tortosa.
És una de les implantacions que la Direcció General de Modernització de l'Administració de Justícia té previstes durant aquest any i que té com a objectiu oferir un servei públic més àgil, eficient i eficaç per a la ciutadania.
Els tràmits que s'ofereixen al Registre Civil de Tortosa són: inscripcions de naixement, expedients de matrimoni, nacionalitat espanyola (article 20 del Codi Civil), nacionalitat espanyola per simple presumpció, nacionalitat espanyola per residència de menors de 14 anys i jurament de nacionalitat espanyola.
D'acord amb l' Ordre JUS/394/2020, de 8 de maig, que aprova l'Esquema de Seguretat Laboral i el Pla de desescalada per a l'Administració de justícia davant la COVID-19, durant la fase 1 del Pla de desescalada per a l'Administració de justícia els horaris seran tal com segueix:
L'Ordre estableix a l'Annex II que la Fase I del Pla de desescalada s'activa amb efectes des del 12 de maig de 2020.
Així mateix, l'Annex III preveu la possibilitat d'establir torns de tarda exclusivament per la necessitat d'atendre els criteris de les autoritats sanitàries necessaris per fer front a la COVID-19, i determina que, quan s'estableixin torns de matí i tarda, l'horari del torn de matí serà de sis hores entre les 7.30 i les 14 h, i el de tarda de quatre hores i trenta minuts entre les 15 i les 20 h.
Per tant, mentre no s'hagin d'implementar els torns de tarda previstos en l'Annex III de l'Ordre, l'horari de la jornada serà l'ordinari.
En conseqüència, en aplicació de la present Ordre Ministerial, queda sense efecte la informació que el Departament de Justícia va publicar en data 16 de març de 2020 sobre la limitació de l'horari de prestació presencial del servei de 9 a 14 h.
L'Ordre estableix a l'Annex II les dotacions de personal per a la prestació del servei dels registres civils.
L'Annex III disposa els criteris per a l'establiment dels torns de tarda i l'horari de les jornades, sense que s'estableixi un horari especial diferent del previst amb caràcter ordinari per a la prestació d'aquest servei.
En conseqüència, l'horari dels registres civils aplicable durant la fase 1 del Pla de desescalada per a l'Administració de justícia serà l'establert per al funcionament ordinari d'aquest servei.
L'Ordre no estableix la dotació d'efectius que s'han d'incorporar als jutjats de pau d'acord amb les seves característiques organitzatives i funcionals específiques.
A aquests efectes i per tal de compatibilitzar l'adequada prestació del servei amb les mesures de seguretat laboral previstes en l'Annex I de l'Ordre, les dotacions d'efectius seran les que es preveuen en l'Annex de la Resolució del Ministeri de Justícia, de 13 d'abril, per la qual s'adapta la prestació del servei públic de Justícia al Reial decret 487/2020, de 10 d'abril.
Agrupacions de secretaries de jutjats de pau
En les agrupacions de secretaries de jutjats de pau, el servei es prestarà mitjançant el règim general de disponibilitat i la presencialitat del personal assignat només es podrà exigir en cas que hi hagués alguna actuació declarada essencial en l'apartat 6 de la Instrucció 1/2020 i sempre que estigui justificada per part de l'òrgan que exhorta.
El BOE d'avui informa que la prova d'aptitud professional per fer d'advocat tindrà lloc en línia el proper 4 de juliol.
Des de l'any 2016, gràcies a l'acord de 15 de setembre de 2016 entre el Departament de Justícia i el Ministeri Justícia, els aspirants poden fer l'examen en català.
El Departament de Justícia es fa càrrec de la traducció.
Què es la Seu judicial electrònica de Catalunya?
Un portal únic que dona accés a la informació dels serveis i tràmits que l'Administració de justícia a Catalunya ofereix als ciutadans i professionals del dret i que comporta una nova manera de dur a terme les gestions públiques en l'àmbit de la justícia, sense condicionaments d'horaris ni d'espai.
La Seu garanteix que tota la informació publicada és de qualitat i que la navegació i la comunicació són segures.
Compleix els principis d'accessibilitat, disponibilitat, confidencialitat, responsabilitat, neutralitat i interoperabilitat, d'acord amb la normativa vigent, i contribueix a un ús més eficaç i eficient dels recursos públics.
L'adreça electrònica de referència és https://seujudicial.gencat.cat.
A la ciutadania i també als professionals del dret (la normativa els reconeix el dret a relacionar-se amb l'Administració de justícia per mitjans electrònics).
A l'apartat 'Què cal fer si', els ciutadans trobaran l'orientació necessària per fer tràmits amb l'Administració de justícia.
Entre altres opcions, podran consultar com atorgar un apoderament, com demanar un certificat d'antecedents penals, com fer una denúncia, o com sol·licitar un advocat gratis.
Els òrgans i les oficines judicials, les fiscalies, i altres serveis de l'Administració de justícia a Catalunya, com també els ciutadans i professionals en les seves relacions amb aquests organismes per mitjans electrònics.
La titularitat i gestió tecnològica correspon a la Secretaria de Relacions amb l'Administració de Justícia del Departament de Justícia, que és l'òrgan responsable de la gestió i els serveis que es posen a disposició de la ciutadania i els professionals.
No obstant això, l'òrgan que origini la informació que s'ha d'incloure a la Seu és el responsable de garantir la veracitat i integritat del seu contingut.
La Seu disposa de la carpeta del ciutadà.
S'hi pot accedir des del botó vermell de la part superior dreta de la pàgina.
Cal accedir a La meva carpeta amb un certificat digital com ara la T-CAT o el DNI electrònic, o bé amb l'idCAT Mòbil: el servei d'identificació que proporciona el Consorci d'Administració Oberta de Catalunya a la ciutadania basat en el lliurament d'una contrasenya d'un sol ús a un telèfon mòbil (no cal instal·lar res).
Actualment la carpeta incorpora el tràmit d'al·legacions per a les persones seleccionades per fer de jurat popular, i la consulta de l'estat de l'expedient i els assenyalaments relacionats referents als àmbits jurisdiccionals civil i social; properament s'hi incorporarà l'àmbit penal.
Estem treballant en la incorporació de nous tràmits.
El Fons Europeu de Desenvolupament Regional sufraga la Seu judicial electrònica de Catalunya
Amb motiu de les circumstàncies actuals com a conseqüència de la COVID-19, s'ha ajornat la posada en funcionament del model d'oficina judicial al partit judicial de Tremp, prevista per al proper 2 d'abril.
Segons esdevingui la situació s'establirà una nova data d'entrada en funcionament, que es publicarà al DOGC mitjançant una ordre.
A la reunió de la Comissió Executiva de la Comissió de Seguiment de la crisi ocasionada per la COVID-19 celebrada dilluns, es va acordar que s'incloïa als serveis mínims dels registres civils de Catalunya la certificació de la fe de vida o estat de les persones.
Aquest certificat s'afegeix, doncs, a la relació de serveis essencials que es tramiten presencialment als registres civils:
Dades de contacte dels òrgans judicials durant l'estat d'alarma per la COVID-19
L'idioma més interpretat ha estat l'àrab, seguit de l'anglès i el francès.
Durant el període de confinament, entre el 16 de març i el 19 d'abril, les interpretacions als òrgans judicials i les fiscalies de Catalunya s'han reduït un 90 %, en comparació amb les interpretacions realitzades durant el mateix període de l'any passat.
On més han disminuït els serveis d'interpretació és a l'àmbit de la Gerència Territorial de Barcelona Ciutat i l'Hospitalet de Llobregat, on només s'han realitzat el 6,7 % dels serveis respecte els prestats en el mateix període de l'any passat.
L'idioma més interpretat ha estat l'àrab, amb un 51 % dels serveis prestats, seguit de l'anglès (8,2 %) i el francès (6,6 %).
A continuació es troben l'urdú i el romanès, amb un 5,1 i un 4,8 % respectivament.
Respecte el mateix període del 2019, les interpretacions en àrab han augment significativament i el romanès ha disminuït, i passa del segon lloc dels idiomes més interpretats al quart.
Quan als sistemes de prestació dels serveis, hi ha una tendència creixent a partir del 30 de març a l'ús dels mitjans telemàtics.
Dels 376 serveis prestats durant el confinament, 50 s'han fet amb mitjans alternatius al presencial (WebEx, VICO MMEE, teletraducció o bé a través del mòbil), els quals suposen més d'un 13 % dels serveis.
Avui entra en funcionament el servei de cita prèvia al Registre Civil de Mataró.
Els tràmits que s'hi ofereixen són: inscripcions de naixement, nacionalitat espanyola per simple presumpció, nacionalitat espanyola per residència de menors de 14 anys, expedients de rectificació d'errors, canvi de nom per ús, canvi de nom i sexe, traducció de noms i inversió de cognoms.
Aquesta és una de les implantacions que la Direcció General de Modernització de l'Administració de Justícia té previstes per aquest any i té com a objectiu oferir un servei públic més àgil, eficient i eficaç per a la ciutadania.
L'any 2016, el Departament de Justícia va iniciar el desplegament del servei de cita prèvia al Registre Civil de Lleida.
Al mes de novembre de 2018 es va posar en funcionament aquest servei al Registre Civil de l'Hospitalet de Llobregat i l'1 de febrer de 2019 al Registre Civil de Tortosa.
Us comuniquem que, a causa d'una intervenció programada, tots els serveis de l'AOC (a excepció de Validador-PSIS i Hèstia) quedaran interromputs entre avui a les 21 h i demà a les 7 h.
Per aquest motiu, els serveis de signatura i d'enviament de demandes i escrits telemàtics no estaran disponibles.
Trobareu tota la informació sobre qualsevol indisponibilitat al web de l' estat dels serveis AOC.
A causa de les incidències tècniques experimentades durant els darrers dies al portal EACAT respecte del termini atorgat per justificar la destinació de la subvenció atorgada (convocatòria 2018) als ajuntaments dels municipis de Catalunya on hi ha jutjats de pau, la qual cosa ha complicat la tramesa de la documentació necessària, i a l'empara del que determina l'article 32.4 de la Llei 39/2015, d'1 d'octubre, del procediment administratiu comú de les administracions públiques, s'ha acordat ampliar el termini per a aquesta presentació fins al dia 10 de maig de 2019.
Aquesta circumstància s'ha notificat per mitjà del portal EACAT als ajuntaments afectats.
La documentació justificativa s'ha de fer arribar a través del portal EACAT (JUS/Subvenció jutjats de pau 2018).
L'any 2016, el Departament de Justícia va iniciar el desplegament del servei de cita prèvia al Registre Civil de Lleida.
Actualment aquest servei també està disponible al Registre Civil de l'Hospitalet de Llobregat, al Registre Civil de Tortosa, al Registre Civil de Mataró i a partir del dia 4 de maig de 2019 estarà en funcionament al Registre Civil de Granollers.
És una de les implantacions que la Direcció General de Modernització de l'Administració de Justícia té previstes en aquest any i té com a objectiu oferir un servei públic més àgil, eficient i eficaç per a la ciutadania.
Els tràmits que oferirà aquest Registre Civil de Granollers són: inscripcions de naixement, opció de nacionalitat espanyola, nacionalitat espanyola per residència de menors de 14 anys, jures de nacionalitat espanyola, canvi de nom per ús, traducció de noms i inversió de cognoms, expedient de nacionalitat espanyola per simple presumpció, expedients de rectificació d'errors, expedient de matrimoni, inscripció d'un matrimoni casat a l'estranger i inscripció d'un naixement produït a l'estranger.
L'Equip d'Assessorament Tècnic Civil en l'Àmbit de Família (EATAF) del Departament de Justícia, juntament amb el Col·legi Oficial de Psicologia de Catalunya, el Col·legi Oficial de Treball Social de Catalunya, i el Col·legi d'Educadores i Educadors Socials de Catalunya, amb la voluntat de donar suport a les famílies quant a les transicions dels fills entre les llars, han arribat a un consens en clau psicosocial en l'àmbit públic i privat, i han elaborat un document per ajudar-les a valorar el risc implícit en aquestes transicions atesa la situació actual.
Aquestes orientacions complementen els acords dels jutges de família, que n'estan assabentats i valoren positivament la iniciativa.
En aquest sentit, s'ha creat un comitè interdisciplinari de crisi, integrat per professionals de la judicatura, la Fiscalia, lletrats de l'Administració de justícia, l'advocacia i l'EATAF, amb la finalitat d'intercanviar informació i cercar criteris d'actuació i decisió.
Orientacions psicosocials per a les famílies quant a les transicions dels fills entre les llars
Preguntes i respostes sobre l'afectació dels serveis de justícia pel coronavirus
Ha quedat restablert el servei d'inscripcions de la Secció de Naixements del Registre Civil de Barcelona.
El 30 de març el secretari coordinador provincial de Barcelona va dictar un Acord per garantir les inscripcions dels naixements al Registre Civil de Barcelona, de conformitat amb l'Acord de 28 de març de 2020 del president del Tribunal Superior de Justícia de Catalunya, que ampliava el nombre de funcionaris dels serveis essencials presencials.
Els progenitors empadronats a Barcelona o que el seu nadó hagi nascut a Barcelona, sempre que hi concorrin les causes de l'art. 16.2 de la Llei del Registre Civil ( art. 68 del Reglament ).
El Departament de Justícia ha elaborat un estudi sobre l'activitat registral dels serveis essencials en el Registre Civil de Barcelona des del 16 de març fins a l'1 d'abril de 2020.
Cal tenir en compte la Resolució de 14 de març del secretari d'Estat de Justícia, sobre serveis essencials en l'Administració de justícia, que quant als registres civils va establir les inscripcions de naixement en termini peremptori, les celebracions de matrimonis en perill de mort –art. 52 del Codi civil– i l'expedició de les llicències d'enterrament.
Altrament, en data 27 de març el ministre de Justícia va signar un Protocol d'actuacions per cobrir els serveis essencials dels registres civils referents a l'expedició de llicències d'enterrament durant l'estat d'alarma decretat amb motiu de la COVID-19.
La finalitat del Protocol és establir els torns dels funcionaris que han de prestar aquests serveis essencials, el formulari de comunicació de la defunció al registre civil, i la tramitació telemàtica de les llicències d'enterrament.
Aquest estudi es va presentar en data 6 d'abril en la comissió de seguiment de la crisi ocasionada per la COVID-19, on el Departament participa juntament amb el Tribunal Superior de Justícia de Catalunya.
Podem consultar al web del Departament de Justícia la Instrucció 1/2020, de 15 de març, de la Secretaria de Relacions amb l'Administració de Justícia, i de la Secretaria General de Treball, Afers Socials i Famílies, sobre mesures preventives i organitzatives adreçades al personal al servei de l'Administració justícia a Catalunya davant l'impacte del SARS-CoV-2 i de mesures específiques a l'àmbit de les conciliacions administratives laborals.
I dues notes d'aclariment del secretari de Relacions de l'Adminstració de Justícia respecte el contingut de la Instrucció 1/2020, de 15 de març, esmentada.
La Instrucció SRAJ 2/2020, de 23 de maig, determina les oficines judicials, fiscalies i altres serveis de l'Administració de justícia en els quals s'estableixen torns de matí i tarda per al personal al servei de l'Administració de justícia a Catalunya durant la Fase 2 del Pla de Desescalada de l'Administració de justícia.
D'acord amb els criteris de salut laboral sobre l'ocupació d'espais establerts per les autoritats sanitàries per fer front a la COVID-19, a l' Annex de la Instrucció podem consultar la relació d'òrgans judicials i fiscalies on s'estableix el torn de tarda.
No obstant això, el punt 3 de l'Annex estableix: "L'Annex contingut en la present Instrucció podrà ser objecte de modificació d'acord amb les adaptacions que es vagin realitzant per al compliment dels criteris sanitaris i en funció, al seu torn, de l'entrada en vigor de les successives fases del Pla de desescalada establertes a l'Annex II de l'Ordre JUS/394/2020, de 8 de maig, i fins al moment que s'aixequin les recomanacions sanitàries que permetin retornar a la situació de funcionament ordinari en les condicions anteriors a la declaració de l'estat d'alarma".
Per tant, la relació continguda en l'Annex es ajustable i adaptable al compliment dels criteris sanitaris en funció de les adequacions d'espais que es puguin efectuar o de les previsions establertes per a les successives fases de desescalada.